Vita:Szexuális irányultság

message: A szexuális orientáció egy egyén szexualitásának irányultságát fejezi ki, többnyire a saját nemük függvényében.
A mondat tipikus példája az értelmetlen és - ettől függetlenül - önhivatkozó definíciónak (önhivatkozó definíció ti. olyan definíció, mely autocirkuláris linket tartalmaz). A második tagmondattal még ennyit sem tudok kezdeni, az teljes értelmetlenség. ♥♥♥: Gubb   ✍    2006. április 21., 14:45 (CEST)
Tényleg érdekes mondat; szerintem arra utal, hogy a legelterjedtebb nemi irányultságot kifejező szavak előtagjai az alany saját nemével kapcsolatosak (homo-, hetero-; ’olyat szeret, mint ő maga’, illetve ’mást szeret, mint ő maga’), nem függetlenek tőle (pl. ginoszexuális/androszexuális,  ’nőket szeret’, ’férfiakat szeret’). – KovacsUr 2006. április 21., 14:55 (CEST)
Azért "többnyire nemük függvényében", mert általában aszerint csoportosítják, hogy melyik nemhez vonzódik-de nem mindig, lásd jobboldalt a sablont. Harg 2006. április 21., 14:55 (CEST)
Az Atkinson-féle Pszichológiában "Szexuális irányultság" fejezet szerepel (ISBN 9633795400, 313. o.). Nem volna jobb ezt is átnevezni? Legalább az egyik szó legyen magyar – különösen, ha így is használatos a szaknyelvben. Adam78 ✉ 2006. április 26., 23:34 (CEST)

message: Ezt áthoztam a szexuális deviancia cikkből. Ilyen cím alatt túl POVnak tartom a felsorolást, bár a lista hasznos.
* homoszexualitás: azonos neműekhöz való vonzódás mint szexuális öröm forrása
* piktofília: képi pornográfiához való vonzódás mint szexuális örömforrás
* voyeurizmus: mások nemi aktusához való vonzódás mint szexuális öröm forrása
* agalmatofília: szobrok, próbababák iránti vonzódás mint szexuális örömforrás
* algolagnia: fájdalom mint szexuális öröm forrása
* amaurofília: láthatatlan körülmények közti szex iránti vonzódás mint szexuális örömforrás
* aszfiksziofília: légzéskorlátozás mint szexuális örömforrás
* autoginefília: az ellenkező neműként elképzelt önmagához való vonzódás mint szexuális öröm forrása
* dendrofília: fák iránti vonzódás mint szexuális örömforrás
* emetofília: hányás iránti vonzódás mint szexuális örömforrás
* efebofília: serdülők iránti vonzódás mint szexuális örömforrás
* exhibicionizmus: nemi szervek nyilvános bemutatása mint szexuális öröm forrása
* fetisizmus: fizikai tárgyak iránti vonzódás mint szexuális öröm forrása
* galaktofília: anyatej iránti vonzódás mint szexuális örömforrás
* gerontofília: öregek iránti vonzódás mint szexuális örömforrás
* harpakszofília: rablás áldozatává válás iránti vonzódás mint szexuális örömforrás
* hematolagnia: vér iránti vonzódás mint szexuális örömforrás
* hübrisztofília: bűnözők iránti vonzódás mint szexuális örömforrás
* incesztofília: saját család iránti vonzódás mint szexuális örömforrás
* infantilizmus: csecsemőként való viselkedés mint szexuális örömforrás
* klizmafília: tárgyak bélbe való helyezés iránti vonzódás mint szexuális örömforrás
* koprofília: ürülék iránti vonzódás mint szexuális örömforrás
* kszenofília: külföldiek vagy földönkívüliek iránti vonzódás mint szexuális örömforrás
* kszülofília: fa iránti vonzódás mint szexuális örömforrás
* makrofília: óriások iránti vonzódás mint szexuális örömforrás
* majeziofília: terhes nők iránti vonzódás mint szexuális örömforrás
* mekafília: gépek, tárgyak iránti vonzódás mint szexuális öröm forrása
* müzofília: használt ruhák iránti vonzódás mint szexuális örömforrás
* plüsfília: plüsjátékok iránti vonzódás mint szexuális örömforrás
* szadomazohizmus: fájdalom okozása vagy tűrése mint szexuális öröm forrása
* szkotofília: sötétség iránti vonzódás mint szexuális örömforrás
* szitofília: étel iránti vonzódás mint szexuális örömforrás
* transzformációs fetis: emberek tárggyá vagy más lényekké való átalakulása iránti vonzódás mint szexuális örömforrás
* trikofília: haj iránti vonzódás mint szexuális örömforrás
* urolagnia: vizelet iránti vonzódás mint szexuális öröm forrása
* vorarefília: más ember megevése vagy más által való megevés iránti vonzódás mint szexuális örömforrás
* zoofília: állatok iránti vonzódás mint szexuális öröm forrása
* biasztofília: nemi erőszakhoz vonzódás mint szexuális örömforrás
* frotteurizmus: saját test hozzájárulás nélküli hozzáérintése máshoz nyilvános helyen mint szexuális örömforrás
* kéjgyilkosság: gyilkosság szexuális öröm céljából
* nekrofília: halottak iránti vonzódás mint szexuális örömforrás
* nekrozoofília: halott állatok iránti vonzódás ill. állatok leölése mint szexuális örömforrás
* pedofília: serdülőkor előttiekhez való vonzódás mint szexuális örömforrás
* telefonfília: hozzájárulás nélküli vulgáris telefonhívások folytatása mint szexuális örömforrás
-- nyenyec ☎ 2007. január 12., 22:18 (CET)
replies: text: szerintem ez a lista óriási. valahol biztos fel  lehetne használni.Beau de Noir 2007. július 3., 14:36 (CEST)
thread_title:  Lista 

message: Mérhető az irányultság, vagy csak a gyakorlatban derül ki a nemi élet megkezdésekor? Vannak ingyenes, online tesztek? Nem ártana egy-két ilyen linket tenni a cikkbe vagy a vitalapra.
thread_title:  Mérhető ez? 

message: A bevezető utolsó bekezdése szerint az irányultság és az identitás nem mindig esik egybe. Szerintem ennek semmi értelme, hiszen az identitás és az irányultság két különböző fogalom. Továbbá van nemi identitás szócik, a szexuális identitást oda kéne átirányítani, nem?– Bencoke vita 2017. július 2., 23:46 (CEST)
replies: text: A szexuális identitás és a nemi identitás fogalmak nem szinonimák, az előbb arra vonatkozik, hogy valakinek a szexuális vágyai, gyakorlatai identitássá alakulnak-e: melegként, leszbikusként, pánszexuálisként, queerként stb. határozza-e meg magát, függetlenül attól, hogy kikhez vonzódik, ill. kikkel él szexuális életet. Pl. vannak azok a férfiak, akik férfiakkal élnek szexuális életet, de nem azonosulnak melegként/biszexuálisként. A nemi identitás ezzel szemben arra vonatkozik, hogy ki  milyen neműnek tartja magát.– tdombos vita 2017. július 2., 23:56 (CEST)
Köszönöm, már értem.– Bencoke vita 2017. július 3., 00:40 (CEST)
thread_title:  Értelmes?